OzLabs/hebrew-wiki-articles huggingface dataset:
הר רות' (אנטארקטיקה)

הר רות או הר רות בלק (באנגלית: Mount Ruth או Mount Ruth Black) הוא הר מצוקי, בהרי המלכה מוד, באזור חוף אמונדסן של שטח חסות רוס, שבאנטארקטיקה.

גובהו של ההר 2,170 מטרים מעל פני הים.

ההר ממוקם 6 קילומטרים ממערב להר גרדינר; בצידו הדרום-מזרחי של מורדו של קרחון ברטלט.

== היסטוריה ==
=== גילוי ומיפוי ההר ===

ההר התגלה בדצמבר 1934 על ידי המחלקה הגאולוגית של המשלחת האנטארקטית של ריצ'רד בירד בפיקודו של קווין בלקברן.

=== מקור השם ===

ריצ'רד בירד נתן להר את שמו.

בירד קרא להר על שמה של רות' בלייק (Ruth Black), רעייתו המנוחה של ריצ'רד ב. בלק (Richard B. Black) שהיה חבר במשלחת בירד, וסייע בהפעלת ציוד סקרים, בדיקות ססמולוגיות, וציוד רדיו, באזור תחנת אמריקה הקטנה 2.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:13080 הר רות'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131077 הר רות'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12541&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר רות'] באתר הגאזט האנטארקטי המשווה SCAR של ממשלת אוסטרליה

== הערות שוליים ==

רות בלק
רות בלק
רכבת אל החופש

רכבת אל החופש (באנגלית: Runaway Train) הוא סרט מותחן פעולה עצמאי אמריקאי משנת 1985, בבימויו של אנדריי קונצ'לובסקי ובכיכובם של ג'ון ווייט, אריק רוברטס, רבקה דה מורניי וג'ון פ. ראיין. הסיפור נוגע לשני אסירים קשוחים נמלטים מכלא שמור באלסקה ועולים על רכבת מהירה המחוברת לארבעה קטרים. במהלך הנסיעה מסתבר שהרכבת דוהרת במרחבים המושלגים ללא נהג שיוביל אותה. בסרט הפעולה המרתק של קונצ'לובסקי לא נעדרים גם המרכיבים הסמליים. הוא עושה שימוש בגווני שחור-לבן המעניקים לסרט מראה קפוא וקודר ואיכויות כמו-תיעודיות. סרטו המערבי השני של הבמאי הסובייטי הגולה מבוסס על תסריט של אקירה קורוסאווה<ref>https://www.rogerebert.com/reviews/runaway-train-1986</ref>.

ווייט ורוברטס היו מועמדים לפרס האוסקר על תפקידיהם. הסרט היה גם הופעת הבכורה של דני טרחו וטומי "טייני" ליסטר, ששניהם המשיכו לקריירה מצליחה כשחקני דמות "בחור קשוח".

==קישורים חיצוניים ==

==הערות שוליים==

קטגוריה:סרטים אמריקאיים
קטגוריה:סרטי 1985
אורי אבני

אורי אבני הוא פזמונאי, מלחין, מפיק מוזיקלי ומוזיקאי ישראלי.

== קריירה ==
בשנת 2012 יצא אלבום הבכורה של הזמר לירן דנינו, "לירן דנינו" שהפיק אבני במלואו ואף הלחין מתוכו שלושה שירים: "אין לי כוח", "זמן אחר" ו"מה שיהיה".

החל משנת 2014 החל אבני לעבוד בצמוד יחד עם הזמר מוקי. באותה השנה, יצא אלבומו החמישי, "לב חופשי", שהפיק אותו אבני במלואו. האלבום כלל להיטים כדוגמת "ילד של אבא" שזיכה את אבני בפרס אקו"ם ע"ש משה וילנסקי לשיר השנה, ו"לב חופשי". את השירים "אם יש סיכוי" ו"לראות הפוך" הלחין אבני יחד עם יאיא כהן אהרונוב ומוקי בהתאמה. האלבום זכה במעמד "אלבום זהב". באותה השנה, יצא אלבום הבכורה של הזמר רותם כהן, "אל העולם שלך" שהפיק אבני וזכה במעמד "אלבום זהב" אף הוא.

בשנת 2015 הפיק את אלבומה של להקת מופע הארנבות של ד"ר קספר, "מנגינות". עוד באותה השנה, יצא אלבום ההופעה של מוקי, "ילד של אבא: ההופעה", אותו הפיק אבני.

בשנת 2016 הפיק את אלבומה השלישי של רוני דלומי, "תסתכל עליי". באותה השנה, יצא השיר "צומת" בביצוע מוקי, שיר הנושא של סדרת הטלוויזיה "צומת מילר", שהלחין אבני יחד עם מוקי.

בשנת 2017 הפיק את אלבומו השישי של מוקי, "הולך על מים".

בשנת 2018 ניהל והפיק מוזיקלית את תוכנית הריאליטי "The Four".

בשנת 2020 יצא לאור השיר "Savior in the Sound" בביצוע עדן אלנה שכתב והלחין יחד עם חברי הרכב האלקטרופופ "Let's Mars", כחלק ממשדר "השיר הבא לאירוויזיון" ששודר ב-3 במרץ בכאן 11.

בשנת 2021 יצא לאור השיר "Russian Woman" בביצוע מניז'ה אותו כתב והלחין יחד עם אורי קפלן ומניז'ה עצמה. השיר ייצג את רוסיה באירוויזיון 2021.

== קישורים חיצוניים ==

* 

== הערות שוליים ==

קטגוריה:פזמונאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:גיטריסטים ישראלים
קטגוריה:מוזיקאים ישראלים
קטגוריה:זוכי פרס אקו"ם
לבן (עיר)

לבן (בהונגרית: Lébény) היא עיר במחוז גיור-מושון-שופרון, שבצפון-מערב הונגריה. בעיר קיימת כנסייה ייחודית, שנבנתה בשנת 1208 בסגנון אדריכלות רומנסקית.

==יהודי לבן==
בלבן חיו יהודים בתקופות זמן שונות, ואף בבית העלמין היהודי בבודפשט יש מצבה לזכר עבודת כפייה תחת שלטון גרמניה הנאצית בתקופת שואת יהודי הונגריה במושונסנטמיקלוש ובלבן
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|61
|2,860
|-
|1910
|46
|
|-
|1920
|43
|
|-
|1930
|33
|
|-
|1941
|27
|3,507
|-
|}

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
אסימפטומטי

ברפואה, מחלה נחשבת לאסימפטומטית (באנגלית: Asymptomatic) או אִי־תַּסְמִינִית אם המטופל נושא מחלה או זיהום, אך אינו סובל מתסמינים. אפשר שמצב רפואי כלשהו יחווה אצל המטופל כאסימפטומטי במידה והוא אינו מציג את התסמינים הבולטים שבדרך כלל מופיעים.

זיהומים אסימפטומטיים נקראים גם זיהומים "תת-קליניים". מחלות אחרות (כמו הפרעות נפש) עשויות להיחשב תת-קליניות, אם הן מציגות חלק מהתסמינים הנדרשים לצורך אבחון קליני. גם במונח "שקט קליני" נמצא בשימוש.

אבחון מצב אסימפטומטי חשוב ממספר סיבות:
* תסמינים עלולים להתפתח בהמשך, כך שבמקרים מסוימים יש צורך בטיפול.
* במקרים אחרים המצב עשוי להיפתר מעצמו או להיות שפיר.
* טיפול יעיל במצב אסימפטומטי עשוי לדרוש תשומת לב ותקשורת שונה בין מטופל למטפל; זאת ביחס לטיפול במצב סימפטומטי, שבו החולה מעוניין בפתרון לתסמינים.<ref></ref>
* יש להיות ערני לבעיות אפשריות. לדוגמה, מצב אסימפטומטי של תת-פעילות של בלוטת התריס עלול לגרום לחולה להיות פגיע לתסמונת ורניקה-קורסאקוף או בריברי בעקבות עירוי של גלוקוז.<ref></ref>
* במחלות שונות, אדם נגוע שאינו סימפטומטי או פרה-סימפטומטי (לפני הופעת התסמינים) עשוי להיות מדבק. לדוגמה, מחקרים מצאו שאדם שנגוע בנגיף שגורם למחלת נגיף קורונה 2019 ואינו סימפטומטי, עשוי להיות מדבק, אם כי בהסתברות נמוכה יותר מאדם סימפטומטי. במקרה של נגיפי שפעת יש מעט עדויות להידבקות מאנשים שאינם סימפטומטיים. מידע על היקף ההדבקה מבני אדם שאינם סימפטומטיים הוא חשוב לבחירת האסטרטגיה להתמודדות עם המחלה.

דוגמה למחלה אסימפטומטית היא ציטומגלוירוס (CMV) שהוא חבר במשפחת נגיפי ההרפס. ההערכה היא כי 1% מכלל הילודים באוכלוסייה נגועים ב-CMV, אך מרבית הזיהומים אינם סימפטומטיים.<ref>Vinson, B. (2012). Language Disorders Across the Lifespan. p. 94. Clifton Park, NY: Delmar</ref> בחלק מהמחלות, המרכיב היחסי של המקרים האסימפטומטיים עשוי להיות חשוב. לדוגמה, בטרשת נפוצה מעריכים כי כ-25% מהמקרים הם אסימפטומטיים, כאשר עצם המחלה מתגלה לאחר לידה או במקריות תוך טיפול במחלות אחרות.<ref></ref>

== מצבים רפואיים ==
ייתכן ולא יתגלו מצבים אסימפטומטיים עד אשר המטופל יעבור בדיקות רפואיות (צילומי רנטגן או בדיקות אחרות). יש אנשים שעשויים להישאר אסימפטומטיים למשך תקופה ארוכה להפליא; כמו גם אנשים עם סוגים מסוימים של סרטן.

מחלות מסוימות מוגדרות רק באופן קליני, כמו למשל איידס כתוצאה מזיהום נגיף ה-HIV, לכן אין היגיון לייחס את מחלת האיידס כ"אסימפטומטית".

=== יתר לחץ דם ===
יתר לחץ דם זכה לכינוי "הרוצח השקט" בעקבות היותו גורם משמעותי לתמותה, וזאת ללא הופעת תסמינים. מדידת לחץ דם מאפשרת גילוי וזיהוי המצב, וכתוצאה מכך גם אפשרי הטיפול הרפואי בו.

=== מחלת נגיף הקורונה 2019 ===
מחלת נגיף הקורונה 2019 נתגלתה כמחלה ששיעור רב מתוך נשאי המחלה הם אסימפטומטיים, מה שהיווה קושי בבלימתה ובגילוי מקדי התפרצות במהלך מגפת הקורונה.

== הערות שוליים ==

קטגוריה:רפואה
קטגוריה:תסמינים וסימנים
קטגוריה:מגפת הקורונה
רמת סאטון

רמת סאטון (באנגלית: Sutton Heights) היא רמה בין הרי לאסוס ורמת דביסי, בחלקו הצפוני של אלכסנדר האי, אנטארקטיקה.

שיא גובה של הרמה 800 מטרים מעל פני הים.

== היסטוריה ==
=== גילוי ומיפוי הרמה ===

רכס ההרים מופה לראשונה בשנת 1960 על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

הרמה נקראת על שמו של ג'ון סאטון (John Sutton), פרופסור לגאולוגיה, באימפריאל קולג' למדע וטכנולוגיה שבלונדון, שחקר את האזור מ-1958 עד 1973.

== ראו גם ==
* רמת דביסי
* רמת גנימד
* רמת פלאנט

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:17326 רמת סאטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132368 רמת סאטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14274&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת סאטון] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25598302 מפת אזור רמת סאטון]
* [https://www.timeanddate.com/moon/@6626312 זמני זריחת/שקיעת שמש/ירח עדכניים עבור רמת סאטון]
* [https://www.mindat.org/feature-6626312.html רמת סאטון] באתר mindat.org
* [http://distancebetween.info/sutton_heights מחשבון מרחקים - המרחק מרמת סאטון לאתרים סמוכים]
* [https://www.timeanddate.com/moon/@6626312 מזג אוויר נוכחי מעודכן ברמת סאטון]
** [https://www.timeanddate.com/weather/@6626312/ext תחזית מזג אוויר עדכנית ארוכת טווח עבור רמת סאטון]
** [https://www.timeanddate.com/weather/@6626312/climate סטטיסטיקות מזג אוויר ונתונים היסטוריים עבור רמת סאטון]

== הערות שוליים ==

סאטון
יוסף מנדל שמרלינג

יוסף מנדל שמרלינג
הרב יוסף מנדל שמרלינג (ה'תרל"ו, 1876 – ד' באדר ה'תשט"ז, 15 בפברואר 1956) היה מייסד שכונת מאה שערים בתל אביב, מראשי הפעילים הדתיים בעיר, שוחט ובודק ואיש חברה קדישא בתל אביב-יפו במשך כ-50 שנה וממייסדי הקהילה החסידית בעיר. חסיד חב"ד, נכדו של חיים שמואל שמרלינג.

== ביוגרפיה ==
נולד בירושלים לצבי הירש שמרלינג שהיה חסיד חב"ד ושו"ב ובנו של חיים שמואל שמרלינג, ולאסתר בת יוסף יהודה ליב משיוף. למד בתלמוד תורה וישיבת עץ חיים בירושלים. החל את עבודתו כשוחט ובודק בירושלים. היה תלמידו של הרב שניאור זלמן פרדקין מלובלין ושימשו ברוב שנותיו בעיר. אשתו שטרנא הייתה בתו של מרדכי דובער סלונים, מנהל כולל חב"ד ומראשי קהילת חב"ד בחברון, בנה של מנוחה רחל סלונים ונין רבי שניאור זלמן מלאדי.

בשנת ה'תר"ס (1900) עת נוסדה הקהילה החסידית החב"דית ביפו, עבר לשם והחל לשמש כשו"ב ראשי לקהילה החסידית וחברה קדישא לתושבי העיר בהוראת הרב פרדקין מלובלין. בשנת ה'תרס"ג (1903) כשפרצה מחלת החולירה באזור יפו, סייע לחולי העיר ודאג לסדר קבורה לנפטרים.

כשהחלה בניית תל אביב בה'תרע"ב (1912), רצה לבנות לבנות שכונה דתית בעיר החדשה, ויחד עם חברו יצחק וייסל אסף 100 תושבים חדשים מהם אסף תרומות למימון הפרויקט והחל בהקמת שכונת מאה שערים. תחילה הוקמו יחידות דיור עבור 100 המשפחות ומכאן שם השכונה. השטח הראשוני היה 500 מ"ר ובהמשך נוספה עוד קרקע שנקנתה מחברת גאולה וקרקעות נוספות שנתווספו בהדרגה (השטח שוכן ברחוב יונה הנביא ליד ההצטלבות ברחוב גאולה).

בשנת ה'תרע"ג (1913) הגיעה לתל אביב עלייה גדולה של חסידי חב"ד והוא היה מאלו שהביאו אותם לעיר ואירח רבים בביתו עד לביסוס הקהילה. בימי מלחמת העולם הראשונה רבים מאנשי החברה קדישא ויתרו על מנהגי טהרת המת המסורתיים בגלל המחלות שנפוצו אז והוא היה מהיחידים בארץ שהמשיך לקבור במנהגי הטהרה. בזמן גירוש תל אביב עבר לכפר סבא שם המשיך לעסוק בחברה קדישא.

בה'תרע"ט (1919) מונה על ידי הקולונל אליעזר מרגולין כאחראי לאפות מצות לפסח עבור חיילי הגדודים העבריים. נפטר בתל אביב.

בד' באדר ה'תשט"ז (1956), נפטר ונקבר בבית קברות טרומפלדור.

==משפחתו==
ילדיו הם שמעון שמואל שמרלינג, שניאור זלמן שמרלינג, מנחם צבי שמרלינג, שמחה שמרלינג, יעקב שמרלינג, שרה גיטל אשת דוד צירין ומנוחה אשת צבי אורנשטיין. גיסו הוא שניאור זלמן סלונים

== קישורים חיצוניים ==
* 

== הערות שוליים ==

קטגוריה:אנשי היישוב הוותיק ילידי ארץ ישראל
קטגוריה:חסידי חב"ד
קטגוריה:תל אביב-יפו: מייסדי שכונות
קטגוריה:תל אביב-יפו: רבנים
קטגוריה:שוחטים
קטגוריה:משפחת סלונים
קטגוריה:ישראלים שנולדו ב-1876
קטגוריה:ישראלים שנפטרו ב-1956
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
Running on Air

"Running on Air" (בעברית: "רץ על אוויר") הוא שיר שנכתב ובוצע על ידי הזמר האוסטרי נתן טרנט. השיר פורסם באופן רשמי ב-28 בפברואר 2017, אך דלף יומיים קודם לכן בפלטפורמות של יוטיוב וספוטיפיי. השיר ייצג את אוסטריה באירוויזיון 2017.

== רקע ==
ב-19 בדצמבר 2016 הכריז איגוד השידור האוסטרי שטרנט נבחר לייצג את אוסטריה במהדורת האירוויזיון לשנת 2017. באותה העת, התחרה טרנט בקדם הגרמני לאירוויזיון 2017. כתוצאה מהכרזת איגוד השידור האוסטרי, נאלץ טרנט לפרוש מהקדם הגרמני. ב-26 בפברואר 2017 אושר כי טרנט ישיר את השיר "Running on Air" על בימת האירוויזיון. ב-28 בפברואר באותה השנה, השיר שוחרר רשמית, אך דלף ברשת דרך ספוטיפיי ויוטיוב יומיים לפני התאריך הרשמי.

ב-11 במאי 2017 אוסטריה הופיעה בחצי הגמר השני של האירוויזיון, שנייה בסדר ההופעות, לפני מקדוניה הצפונית ואחרי סרביה. השיר זכה במקום ה-7 עם 147 נקודות ובכך זכה להעפיל לגמר.

ב-13 במאי 2017, טרנט הופיע בגמר האירוויזיון, רביעי בסדר ההשמעות. השיר זכה במקום ה-16 עם 93 נקודות. (93 נקודות מהשופטים ו-0 נקודות מהקהל).

== מיקומי שיא ==

== היסטוריית יציאות ==
{| class="wikitable"
|-
!מקום
!תאריך יציאה
!פורמט
!חברת תקליטים
|-
!כלל עולמי
|28 במרץ 2017
|הורדה דיגיטלית
|סוני ORF-Enterprise Musikverlag
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי אוסטריה באירוויזיון
קטגוריה:שירים באנגלית
Birthday (שיר של סלינה גומז)

Birthday (בעברית: יום הולדת) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.<ref name=":0"></ref><ref name=":1"></ref> השיר יצא לאור ב-19 ביולי 2013, ביחד עם שאר שירי האלבום.<ref name=":0" /><ref name=":1" />

השיר הגיע למקום ה-12 במצעד השירים מתחת להוט 100.<ref name=":3"></ref>

== כתיבה וסוגה ==
השיר נכתב על ידי קריסטה רוסו, מייק דל ריו ויעקב כשר והופק על ידי מייק דל ריו ומאט בקלי.<ref name=":0" /> במסגרת טקס פרסי רדיו דיסני למוזיקה שהתקיים בשנת 2014, זכה השיר בקטגוריית "שיר הדאנס הטוב ביותר של השנה".<ref></ref> השיר יצא בסמוך ליום ההולדת של גומז.<ref name=":0" />

מבחינה מוזיקלית, משלב בתוכו פעימות אלקטרוניות עם אלמנטים של מוזיקת טראפ.<ref name=":0" />

== הצלחה ==
השיר זכה להצלחה כאשר נכנס למקום השתים עשרה במצעד השירים מתחת להוט 100, למרות שלא יצא כסינגל.<ref name=":3" /> הווידאו קליפ הרשמי של השיר בוים על ידי הועלה לערוץ היוטיוב הרשמי של סלינה גומז ב-22 ביולי 2013, ביום ההולדת שלה, תוך שניתן לראותה חוגגת ביחד עם החברים שלה.<ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-29 מיליון השמעות.<ref></ref>

== הופעות חיות ==
* גומז ביצעה את השיר כמאשאפ עם השיר "Birthday Cake" של ריהאנה בסיבוב ההופעות "Stars Dance Tour".
* ב-25 ביולי 2013 ביצעה את השיר כחלק מאירוח בתחנת הרדיו iHeartRadio. את השיר ביצעה כחלק מסט שירים שכלל גם את השירים 
* ב-2 וב-6 בדצמבר 2013 ביצעה גומז את השיר כחלק ממחרוזת שירים בסדרת המופעים השנתית ג'ינגל בל במופעים שהתקיימו בלוס אנג'לס ודאלאס.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביולי 2013
|הזרמת מוזיקה • הורדה דיגיטלית
|הוליווד
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים על ימי הולדת
קטגוריה:שירים על מיניות
קטגוריה:שירים על מסיבות יום הולדת
קטגוריה:שירים אלקטרוניים אמריקאיים
קטגוריה:סינגלים בהוצאת הוליווד רקורדס
Stars Dance (שיר)

Stars Dance (בעברית: כוכבים רוקדים) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.<ref name=":3"></ref><ref name=":1"></ref> השיר יצא לאור ב-19 ביולי 2013, ביחד עם שאר שירי האלבום.<ref name=":3" /><ref name=":1" />

השיר הגיע למקום ה-102 במצעד השירים של צרפת.<ref name=":4"></ref>

== כתיבה וסוגה ==
השיר נכתב על ידי אנטונינה ארמטו, טים ג'יימס ואין-קיו והופק על ידי רוק מאפיה, דובקילר וסטיב המונס.<ref name=":3" /> השיר משמש כשיר הנושא של האלבום, תוך שהוא מדבר ברובו על כך שגומז "יכולה לגרום אפילו לכוכבים לרקוד".<ref name=":3" /> השיר מכיל בתוכו את סגנון הדאבסטפ.<ref name=":3" />

אנדרו המפ ממגזין הבילבורד אמר כי "השיר מכיל פעימה בינונית ומעורפלת בדומה ל-"Come & Get It". יש לציין שהוא בולט מאוד באלבום".<ref></ref>

== הצלחה ==
השיר זכה להצלחה כאשר נכנס למקום ה-102 במצעד השירים של צרפת, למרות שלא יצא כסינגל.<ref name=":4" /> לשיר לא יצא וידאו קליפ רשמי, אך האודיו הרשמי שלו הועלה לערוץ היוטיוב הרשמי של סלינה גומז ב-23 ביולי 2013, תוך שצבר למעלה מחצי מיליון צפיות.<ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביולי 2013
|הזרמת מוזיקה • הורדה דיגיטלית
|הוליווד
|<ref name=":3" />
|}

== קישורים חיצוניים ==

== הערות שוליים ==

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי אנטונינה ארמאטו
קטגוריה:שירים שהופקו על ידי רוק מאפיה
Forget Forever

Forget Forever (בעברית: לשכוח לתמיד) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.<ref name=":0"></ref><ref name=":1"></ref> השיר יצא לאור ב-19 ביולי 2013, ביחד עם שאר שירי האלבום.<ref name=":0" /><ref name=":1" />

השיר הגיע למקום ה-118 במצעד השירים של קוריאה הדרומית.<ref name=":2"></ref>

== כתיבה וסוגה ==
השיר נכתב על ידי ג'ייסון אביגן, קלרנס קופי, אלכסנדר ליקירדו, ג'ורדן ג'ונסון, סטפן ג'ונסון ומרקוס לומקס והופק על ידי המונסטרס & סטריינג'רז, אביגן ודן בוק.<ref name=":0" /> השיר הוקלט כבר בשנת 2012, והוא מכיל בתוכו את סגנון הסינת'פופ, המשלב בתוכו את סגנון הדאנס-פופ.<ref name=":0" />

בנוסף לכך, מדבר השיר על ניסיון לשכוח מישהו לתמיד, לאחר שגומז עברה איתו דברים שונים.<ref name=":0" />

== הצלחה ==
השיר זכה להצלחה כאשר נכנס למקום ה-118 במצעד השירים של קוריאה הדרומית, למרות שלא יצא כסינגל.<ref name=":2" /> בשנת 2014, יצא לאור אלבום האוסף הראשון של גומז For You, בו נכלל רמיקס חדש שנעשה עבור השיר, שצבר להצלחה כאשר צבר למעלה מ-6 מיליון צפיות ביוטיוב.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביולי 2013
|הזרמת מוזיקה • הורדה דיגיטלית
|הוליווד
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'ייסון אביגן
יוסף לוינשטיין (רב)

הרב יוסף לוינשטיין (מכונה הרב מסרוצק; ה'תקצ"ז, 1837 או ה'ת"ר, 1840 – כ"ו בניסן ה'תרפ"ד, 30 באפריל 1924) היה רב פולני, רבה של סרוצק במשך למעלה מ-50 שנה, גנאלוג והיסטוריוגרף בולט בחקר רבנים, אדמו"רים ויחוסין. מחבר הספר "דור ודור ודורשיו". לפנים כיהן ברבנות בחורזיל ובזקליקוב.

== ביוגרפיה ==
נולד בלובלין לאביו אברהם אביש לוינשטיין, ולאמו חנה. אביו היה מצאצאי רבי אברהם אביש מליסא רבה של פרנקפורט ורבי יעקב יהושע פלק. בגיל 17 התחתן עם בת רבי יצחק בן ניסן מפראגה, מחסידי רבי יצחק מוורקי.

נסמך לרבנות בידי רבי יהושע השל אשכנזי רבה של לובלין. בגיל 20 התמנה למו"ץ בחורזיל שליד פלוצק. בהמשך כיהן כאב בית דין זקליקוב שבמחוז לובלין, ומאוחר יותר לרב ואב בית דין סרוצק הסמוכה לוורשה, שבה כיהן יותר מיובל שנים. בעת שכיהן בעיר התגוררו בה למעלה מ-2000 יהודים שהיוו כמחצית מאוכלוסיית העיר.

ספרו "דור ודור ודורשיו" שיצא לאור בוורשה בה'תרע"ד כולל כרוניקה מקיפה על רבני ישראל בכל הדורות ותאריכי פטירה. הספר הוא מהבולטים בתחום זה, אם כי ספג ביקורת על שיבושים וטעויות שהופיעו בו ולימים יצא לאור במהדורה מתוקנת בתל אביב בה'תש"ט.

הרב לוינשטיין הותיר כתבים ומכתבים רבים בנושא היסטוריה רבנית ויוחסין וכתביו מהווים חומרי יסוד בתחומים אלו. כתביו מצוטטים רבות בספריו של יועץ קים קדיש וכן במקומות אחרים. הרב לוינשטיין היה מהמחברים שהושפעו מסגנונו של הרב צבי יחזקאל מיכלסון ומחברים מאוחרים יותר הושפעו מכתיבתו. כמו כן מופיעות הסכמות ממנו בספרים שיצאו בתקופתו וכן פסקי הלכה ושו"ת שלו הופיעו בכתבי עת ובספרים, בהם ב"נשמת חיים" של הרב חיים ברלין ועוד. בגיליון הראשון של כתב העת התורני המאסף מופיעים דברים מאת הרב לוינשטיין לצד שני רבנים נוספים. רבים מכתבי היוחסין היהודיים המקובלים עד היום, נשענים על גרסאותיו.

חתנו היה יעקב שלום דונר, מחבר הספר "דרך אמונה ומעשה רב" ובנו של הרב נתן נטע דונר.

היה מחותן של הרב ירוחם מאיר ליינר.

== קישורים חיצוניים ==
* [https://isheiisrael.wordpress.com/2019/01/12/רבי-יוסף-לוינשטיין/ רבי יוסף לוינשטיין], אישי ישראל
* 
* ספרו "כרם חמד שסרוק באתר הספרייה הלאומית https://www.nli.org.il/he/books/NNL_ALEPH990010012360205171/NLI

קטגוריה:ילידי 1837
קטגוריה:רבנים פולנים
קטגוריה:גנאלוגים יהודים
קטגוריה:סופרים יהודים פולנים
קטגוריה:נפטרים ב-1924
בי-קיוריוס

בי-קיוריוס (Bi-curious, "סקרן לגבי ביסקסואליות"; מילולית "בי-סקרן") הוא אדם בעל נטייה מינית הטרוסקסואלית או הומוסקסואלית, שיש לו סקרנות או פתיחות מסוימת בנוגע לקיום פעילות מינית עם אדם מהמין שאינם מעדיפים.<ref></ref> המונח משמש לעיתים לתיאור רצף רחב של נטייה מינית שהיא בין הטרוסקסואליות וביסקסואליות.<ref></ref> רצפים כאלה כוללים אנשים שהם "בעיקר-הטרוסקסואלים" או "בעיקר-הומוסקסואלים", אך ניתן להזדהות ככאלה גם מבלי להזדהות כביסקסואלים.<ref></ref> המונחים "הטרופלקסיבל" (heteroflexible, "גמיש לגבי הטרוסקסואליות") ו"הומופלקסיבל" (homoflexible, "גמיש לגבי הומוסקסואליות") נחשבים גם הם כבי-סקרנות ("בי-קיוריוסיטי"), אם כי יש כותבים המייחדים את ההטרופלקסיביליות (או ההומופלקסיביליות) בתור חוסר הרצון להתנסות במיניות מסוימת, להבדיל מן השם "בי-קיוריוס" שמשתמע ככזה שמתאר אדם שיש לו רצון להתנסות באותה המיניות.<ref></ref>

המונח בי-קיוריוס רומז כי לאדם אין ניסיון הומוסקסואלי כלל (או שיש לו ניסיון מצומצם) במקרה של אנשים הטרוסקסואלים, או שאין לו ניסיון הטרוסקסואלי כלל (או שיש לו ניסיון מצומצם), במקרה של אנשים הומוסקסואלים, אך אלה עשויים להמשיך להזדהות עצמית כבי-קיוריוס אם הם לא מרגישים שבדקו את הרגשות האלה במידה מספקת, או אם הם לא רוצים להזדהות כביסקסואלים.

למונח, כמו לעוד מונחים רבים מעולם הלהט"ב, אין מילה מקבילה (רשמית) בעברית, ולרוב משתמשים בצורה המתועתקת של המונח מאנגלית – "בי-קיוריוס".

==קישורים חיצוניים==

== הערות שוליים ==

קטגוריה:זהות מינית
קטגוריה:להט"ב: סלנג ומונחים
To be announced

To be announced (TBA), to be confirmed או to be continued, to be determined או to be decided או to be declared (TBD), יחד עם וריאציות אחרות, הם מונחים מצייני מיקום המשמשים באופן נרחב מאוד בתכנון אירועים כדי להצביע על כך שלמרות שמשהו מתוזמן או צפוי לקרות, היבט מסוים שלו עדיין לא הוסדר או אושר.

== TBA לעומת TBC לעומת TBD ==
ביטויים אלה דומים, אך עשויים להשתמש בהם בדרגות שונות של אי-קביעות:
*To be announced (TBA) או To be declared (TBD) – ייתכן שנקבעו פרטים אך טרם מוכנים להודיעם.
*To be confirmed (TBC), To be resolved (TBR),<ref></ref> או To be provided (TBP)<ref></ref> – ייתכן שנקבעו ואולי הוכרזו פרטים, אך הם עדיין עשויים להשתנות לפני שיהיו סופיים.
* To be determined או To be decided (TBD)<ref></ref> – לא הוחלט עדיין על נאותותו, ישימותו, מיקומו וכו' של אירוע נתון.

ביטויים דומים אחרים המשמשים לעיתים באותה משמעות, ומשתמשים באותם קיצורים, כוללים את "to be ascertained", "to be arranged", "to be adjudicated", "to be done", "to be decide", ו-"to be declared".

השימוש בקיצור "TBA" מאוזכר רשמית בספרי עיון לפחות כבר בשנת 1955,<ref></ref> ו-"TBD" אוזכר באופן דומה כבר בשנת 1967.<ref></ref>

== דוגמאות ==
מונחים מצייני מיקום שונים משמשים לרוב כדי לציין בפני הציבור כי נותר למלא מקום פנוי במערך דוברים, מוזיקאים או מבצעים אחרים. המונחים מעידים לעיתים קרובות כי יצירה יצירתית, כמו אלבום או סרט, מתקרבת אך תאריך יציאתה עדיין לא ידוע. אם טרם נקרא שמו של הפרויקט הקרוב, ניתן להשתמש במונחים מצייני המיקום האלה כדי לציין כי השם טרם נבחר, אם כי הפרויקט עשוי להיות מוגדר כ"ללא כותרת" ("Untitled") עד לקבלת קביעה זו. המונחים משמשים גם בלוחות זמנים ספורטיביים, במיוחד כאשר קבוצה אחת ננעלה במקום בפלייאוף, אך עדיין לא ניתן לקבוע את יריבתה מכיוון שמספר קבוצות עשויות להעפיל למקום בהתאם לניצחונותיהן או הפסדיהן שנותרו בעונה, או מכיוון שקבוצות אחרות טרם התמודדו במשחקי פלייאוף שיקבעו מי יתמודד מול הקבוצה הסגורה. בממשל ובעסקים ניתן להשתמש במונחים כדי לציין שתפקיד ארגוני פנוי צפוי להתמלא, או להפך, כי אדם מסוים יועסק בתפקיד שטרם נוצר.

== סוג השקעה ==
"TBA" (שפירושו "to be announced") משמש גם לתיאור סוג מסוים של השקעה פשוטה במשכנתה – ניירות ערך מגובי-משכנתה. הוא משמש כדי להצביע על כך שהמשקיע רוכש חלק מהמאגר התלוי ועומד במשכנתאות שטרם פורטו, אשר יפורטו במועד מסירה נתון.<ref name="Kolb"></ref> שימוש זה קיים לפחות מאז שנות ה-80.

== ראו גם ==
* n/a

== הערות שוליים ==

קטגוריה:מילים וביטויים באנגלית
Nomen nescio

Nomen nescio, או בקיצור, הוא מונח המשמש לציון אדם אנונימי או עלום שם. המונח לקוח מלטינית – nomen ("שם") ו-nescio ("אני לא יודע"), וביחד, מילולית, "אני לא יודע את השם".<ref></ref> השם הגנרי נומריוס נגידיוס ששימש בתקופה הרומית נבחר בחלקו מכיוון שהוא שיתף ראשי תיבות עם הביטוי הזה.

== שימוש ==
שימוש אחד בשם זה הוא הגנה מפני פעולת תגמול בעת דיווח על פשע או הונאה של חברה. בהולנד, חשוד במשטרה שמסרב למסור את שמו מקבל "מספר N.N.". בגרמניה ובבלגיה ניתן לראות את הקיצור לעיתים קרובות גם ברשימות קורסים באוניברסיטאות, מה שמצביע על כך שקורס יתקיים אך זהות המרצה עדיין לא ידועה; פירוש הקיצור במקרה זה הוא nomen nominandum ("על השם יודיעו בהמשך"). לפיכך, המשמעות שונה מההגדרה לעיל והיא זהה ל-TBD (to be decided).

N. N. משמש בדרך כלל בניקוד משחקי השחמט,<ref></ref> לא רק כששם של משתתף אחד אינו ידוע באמת אלא כששחקן ללא שם עומד מול מאסטר, כמו במשחק סימולטני, לדוגמה. סיבה נוספת היא להגן על שחקן ידוע מפני העלבון של התבוסה הכואבת.

גנאלוגים משתמשים לרוב בקיצור כדי לסמן שם לא ידוע או לא ידוע חלקית (כמו N.N. Jones).

== ראו גם ==
* פלוני
* To be announced

== הערות שוליים ==

קטגוריה:גנאלוגיה
קטגוריה:מילים וביטויים בלטינית
קטגוריה:רומא העתיקה: חוק ומשפט
ארנב אממי

ארנב אממי (שם מדעי: Pentalagus furnessi) הוא מין של יונק ממשפחת הארנביים, החי רק בשני איים ביפן: טוקונושימה ואממי אושימה, שעל שמו קרוי הארנב. שני איים אלה מצויים בין קיושו ואוקינאווה במחוז קגושימה ביפן. מין זה הוא היחיד בסוג Pentalagus והוא מצוי בטבע בסכנת הכחדה.

ארנב זה גדול יחסית, בעל פרווה עבה וצמרית בצבע כהה עד שחור והצידיים חומים-אדמדמים. אורכו מגיע ל-40 עד 50 סנטימטרים, ומשקלו ל-2–2.5 קילוגרם בממוצע. הוא בעל אוזניים קטנות המזדקרות רוב הזמן, והכפות בעלות טפרים חדים וארוכים לחפירה. הוא בעל מראה פרימיטיבי ונחשב לקדום יחסית, קרוב למיני ארנבונים אסייתים נכחדים שהיו קרובים לפיקות.

הארנב הוא יצור ביישן המצוי בגדות יערות בינוניים עד נמוכים ובכרי מרעה לאורך הרמות. הוא צמחוני וניזון ממגוון צמחים ופרחים עשבוניים לאורך הקיץ. בחורף ניזונים הארנבים מחזזיות וטחבים ומבלוטים שהם מוצאים. נקבת הארנב ממליטה גור אחד עד שניים ומטמינה אותם במחילה, בה היא שומרת עליהם מטורפים כגון נחשים.

ארנב זה כמעט נכחד בטבע עקב ציד, הטמנת מלכודות, כריתת יערות והבאת מיני טורפים פולשים כגון נמיות, כלבים וחתולים פראיים הטורפים את הארנב.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ארנביים
קטגוריה:יונקים יחידים בסוגם
קטגוריה:יפן: מינים אנדמיים
קטגוריה:יפן: יונקים
קטגוריה:בעלי חיים בהרי יפן
קטגוריה:בעלי חיים שתוארו ב-1900
יהדות טקוץ'

העיר טקוץ' (מכונה בפי היהודים גם טעקוץ, טעקוטש<ref></ref>) שכנה בנסיכות מולדובה ולאחר איחודה של זו עם נסיכות ולאכיה, הפכה לעיר במדינה המאוחדת, ברומניה.

יהודים התחילו להתיישב בטקוץ' בשלהי המאה ה-18 ויש ראיות לכך בכתובות, שנמצאו על המצבות בבתי העלמין היהודים של טקוץ'. מ-1870 התחיל גירוש יזום על ידי השלטונות של יהודי הכפרים בסביבה. המגורשים הגיעו לטקוץ' וחלקם נשארו בה. ייסוד הקהילה היה באמצע המאה ה-19, אולם ארגונה היה רופף. לקהילה היו שלושה בתי כנסת, בית הכנסת של החייטים, בית הכנסת של הפחחים ובית הכנסת של הסוחרים.

יהודי טקוץ' היו סוחרים ובעלי מלאכה ורבים מהם התגוררו ברחוב הראשי בבתים דו קומתיים עם בית מלאכה או חנות בקומה הראשונה ומגורים בקומות העליונות.

עד 1880 למדו ילדי היהודים בבתי הספר הממלכתיים, אך לאחר מכן, כשנמנעה מהם הגישה לחינוך הממלכתי, ניסו להתארגן ולהקים בית ספר יהודי, ניסיונות שצלחו לבסוף ב-1897 כשקם בית ספר ל-120 ילדים. ב-1910 למדו בו 115 בנים ו-76 בנות.

== דמוגרפיה של יהדות טקוץ' ==
{|class="toccolours" border="0" cellpadding="3" style=" margin: 0 1em 1em 0;"
|+דמוגרפיה של יהודי טקוץ'
|- bgcolor="#87cefa"
| השנים ||מספר היהודים בטקוץ||אחוז מתוך האוכלוסייה
|-
| 1803 || 44 ||
|-bgcolor="#efefef"
| 1831 || 77 ||
|-
| 1838 || 96 ||
|-bgcolor="#efefef"
| 1859 || 161 || 2,8 ||
|-
| 1894 || 1,179 || ||
|-bgcolor="#efefef"
| 1899 || 1,606 || ||
|-
| 1930 || 1,577 || 9,1 ||
|-bgcolor="#efefef"
| 1941 || 1,430 || 5,6 ||
|-
| 1942 || 2,311 || ||
|-bgcolor="#efefef"
| 1947 || 2,600 || ||
|-
|}

== הציונות בטקוץ' ==
לציונות היו שורשים עמוקים בטקוץ', כבר ב-1870 התקיים בה חוג "חברת שומרי ציון וירושלים" וב-1876 קהילת יהודי טקוץ' שלחה נציג, שיבדוק את תנאי ההתיישבות בארץ ישראל. ב-1880 עלו לארץ ישראל שניים מיהודי טקוץ' והתיישבו בפתח תקווה.

==לקריאה נוספת==
* 

==הערות שוליים==

טקוץ'
קטגוריה:נסיכות מולדובה
אופק מלכה

אופק מלכה (נולד ב-10 בפברואר 2000) הוא כדורסלן ישראלי, המשחק בעמדת הקלע בקבוצת מכבי חיפה.

== ביוגרפיה ==
מלכה נולד וגדל בנתניה שם שיחק מגיל 7 בקבוצת הכדורסל המקומית.

==קריירה==
בגיל נערים ונוער שיחק לרוב באליצור נתניה עמה הגיע לשלב חצי הגמר אליפות המדינה לנוער בעונת 2016/2017. בתיכון למד במגמת הכדורסל של תיכון משה שרת בנתניה עמה זכה בעונת 2016/2017 במקום השני בגמר ליגת העל לתיכונים.

עונתו הראשונה בקבוצת בוגרים הייתה עונת 2017/2018, במקביל למשחק בקבוצת הנוער של הפועל עמק חפר שיחק בליגה הארצית בקבוצת הבוגרים. בעונה שלאחר מכן עבר לשחק במכבי הוד השרון מהליגה הלאומית בכדורסל. בעונת 2019/20 חתם לשנה בקבוצת בני הרצליה. בתום העונה הקבוצה העפילה לליגת העל בכדורסל. לקראת עונת 2020/21 חתם לעונה בקבוצת עירוני רעננה.

===בנבחרות הלאומיות===
מלכה, שיחק בכל הנבחרות הצעירות של ישראל. ב-2016 שיחק באליפות אירופה לנבחרות עד גיל 16 בטורניר שנערך בסופיה. הנבחרת סימה במקום השני והעפילה חזרה לדרג א'. בטורניר קלע בממוצע 11.8 נקודות למשחק. ב-2017 שיחק באליפות אירופה דרג ב' לנבחרות עד גיל 18 בטורניר שנערך באסטוניה. מלכה סיים את הטורניר עם 11.3 נקודות למשחק עם 51 אחוז מהשלוש.

ב-2018 השתתף עם נבחרת הנוער באליפות אירופה דרג ב' עד גיל 18 שנערכה בבסקופיה מקדוניה. מול סלובקיה, במשחק השיא שלו בטורניר קלע 19 נקודות עם 6 שלשות ב-75 אחוז. בהמשך השנה בטורניר חג המולד בבלגיה (xmastournamet) מול אוסטנד הבלגית, סיים עם 32 נקודות כשמתוכן קלע 10 שלשות ב-71 אחוז. בטורניר זה אף זכה בתחרות השלשות.

ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

== קישורים חיצוניים ==
* [http://ibasketball.co.il/league/6481/player/2222869 פרופיל השחקן] , באתר איגוד הכדורסל בישראל

==הערות שוליים==

קטגוריה:כדורסלנים ישראלים
קטגוריה:כדורסלני אליצור מכבי נתניה
קטגוריה:כדורסלני מכבי הוד השרון
קטגוריה:כדורסלני בני הרצליה
קטגוריה:נתניה: כדורסלנים
קטגוריה:בוגרי תיכון שרת
קטגוריה:ישראלים שנולדו ב-2000
דודג' פולרה

דודג' פולרה (באנגלית : Dodge Polara) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1973–1960.

==דורות "דודג' פולרה"==
===דור ראשון===
* יוצר בין השנים 1961-1960
* תצורות : 4 דלתות סדאן, 4 דלתות סטיישן, 2 דלתות קבריולה, 2 דלתות הרדטופ, 4 דלתות הרדטופ, 4 דלתות הרדטופ סטיישן
===דור שני===
* יוצר בין השנים 1964-1962
* תצורות : 2 דלתות סדאן, 4 דלתות סדאן, 2 דלתות קופה, 4 דלתות סטיישן, 2 דלתות הרדטופ, 4 דלתות הרדטופ

===דור שלישי===
* יוצר בין השנים 1965–1968
* תצורות : 4 דלתות סדאן, 2 דלתות קופה הרדטופ, 2 דלתות קבריולה, 4 דלתות סטיישן

===דור רביעי===
* יוצר בין השנים 1973-1969
* תצורות : 4 דלתות סדאן, 2 דלתות קופה, 2 דלתות קבריולה, 4 דלתות סטיישן

=="דודג' פולרה" כרכב שרד במדינת ישראל==
רכבה הרשמי של ראש ממשלת ישראל גולדה מאיר היה "דודג' פולרה"

בתקופות מסוימות לשר הביטחון משה דיין ולרמטכ"ל חיים בר-לב היה "דודג' פולרה" (ראו תמונות).

== תמונות ==
<gallery mode="packed" heights="70">
קובץ:1962 Dodge Polara 500 (35211080180).jpg | דודג' פולרה 500, 2 דלתות, שנת 1962
קובץ:1962 Dodge Polara 500 Convertible.JPG | דודג' פולרה 500, קבריולה, שנת 1962
קובץ:64 Dodge Polara (5883497642).jpg | דודג' פולרה, שנת 1964
קובץ:Dodge Polara 500 BW 2016-07-17 14-09-46.jpg | דודג' פולרה 500 - מבט לתא הנהג ולוח מחוונים
קובץ:Dodge Polara 500 BW 2016-07-17 14-09-14.jpg | דודג' פולרה 500, 4 דלתות סדאן
קובץ:BBTR Mosel IMGP1372 (35079278045).jpg | דודג' פולרה
קובץ:65 Dodge Polara Custom 880 (7332592934).jpg | דודג' פולרה קוסטום, שנת 1965
קובץ:1967 Dodge Polara (2437641388).jpg | דודג' פולרה, שנת 1967
קובץ:Dodge Polara 500 1968 (13829831455).jpg | דודג' פולרה 500, שנת 1968
קובץ:Batey HaOsef IMG 0874.JPG | דודג' פולרה, רכב השרד של משה דיין (צולם במוזיאון בתי האוסף לתולדות צה"ל)
קובץ:'71 Dodge Polara (Cruisin' At The Boardwalk '12).JPG | דודג' פולרה, שנת 1971
קובץ:1971 Dodge Polara Station Wagon 1ff.jpg | דודג' פולרה, שנת 1971 - סטיישן
קובץ:1973 Dodge Polara Custom (29332221750).jpg | דודג' פולרה קוסטום קופה, שנת 1973
</gallery>

<gallery mode="packed" heights="180">
קובץ:Batey HaOsef IMG 0874.JPG | דודג' פולרה, רכב השרד של משה דיין (צולם במוזיאון בתי האוסף לתולדות צה"ל)
קובץ:Dan Hadani collection (990044326280205171).jpg | דודג' פולרה, רכב השרד של הרמטכ"ל חיים בר-לב, (שני מימין, משמאל : האלוף שמואל איל, בסיס קליטה ומיון, שנת 1968)
</gallery>

==ראו גם==
* קרייזלר
* דודג'
* דודג' Beauty Winner
* דודג' 880
* דודג' 600
* דודג' Aries
* דודג' מטדור 

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות שרד
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1960
פולרה
קטגוריה:מכוניות אמריקאיות
אדריאן ואן דה פנה

אדריאן ואן דה פֶנֶה (בהולנדית: Adriaen Pietersz van de Venne; 1589 – 12 בנובמבר 1662) היה צייר הולנדי בתקופת תור הזהב של הולנד.

== ביוגרפיה ==
אדריאן ואן דה פנה נולד בדלפט. בהמשך למד בליידן. בשנת 1614 עבר למידלבורך שם הושפע מיאן ברויגל האב ופיטר ברויגל האב. באותה שנה צייר את הציור הסאטירי Fishing for Souls על הבעיות של המרד ההולנדי.

החל משנת 1620 עסק באיורים לספרים רבים לרבות ספרי יאקוב קאטס. הדבר פרסם אותו והוא היה פופולרי עד למאה ה-18.

בשנת 1625 הוא עבר להאג והצטרף לגילדת לוקאס הקדוש. בשנת 1637 הוא העומד בראש הארגון.

==עבודות==
<gallery>
De_zielenvisserij_-_Fishing_for_souls_(Adriaen_Pietersz._van_de_Venne).jpg|Fishing for Souls
1614_van_de_Venne_Winter_anagoria.JPG|חורף
Adriaen_Pietersz._van_de_Venne_-_Landschap_met_figuren_en_een_dorpskermis_(Rijksmuseum).jpg|ציור נוף
Adriaen_Pietersz._van_de_Venne_-_An_Amorous_Peasant_Couple_Conversing_-_WGA24547.jpg|זוג איכרים
</gallery>

==קישורים חיצוניים==

* [https://archive.today/20130209141446/http://wwar.com/masters/v/venne-adriaen_van_de.html ביוגרפיה ורשימת ציורים]
* [https://www.pubhist.com/person/199/adriaen-van-de-venne יצירות של אדריאן ואן דה ונה]

קטגוריה:ציירים הולנדים
קטגוריה:ציירי תור הזהב של הולנד
קטגוריה:ילידי 1589
קטגוריה:הולנדים שנפטרו במאה ה-17
קטגוריה:נפטרים ב-1662
אודיסיאה (מיני-סדרה)

אודיסיאה (באנגלית: The Odyssey) היא מיני-סדרה מיתולוגית-הרפתקאות אמריקאית משנת 1997, המבוססות על השיר האפי היווני העתיק מאת הומרוס, האודיסיאה בבימויו של אנדריי קונצ'לובסקי, המשרדים שודרו בשני חלקים החל מ־18 במאי 1997 ב־NBC. הוא צולם במלטה, טורקיה, חלקים מאנגליה, ובמקומות רבים אחרים סביב הים התיכון, שם מתרחש הסיפור. צוות השחקנים כולל את ארמנד אסנטה, גרטה סקאקי, איירין פפא, איזבלה רוסליני, ברנדט פיטרס, אריק רוברטס, ג'רלדין צ'פלין, כריסטופר לי וונסה וויליאמס<ref></ref>.

הסדרה זכתה בפרס אמי לבידור בפריים טיים ה-49 על הבימוי המצטיין למיני-סדרה.

==קישורים חיצוניים ==

==הערות שוליים==

קטגוריה:יצירות משנת 1997
קטגוריה:מיני-סדרות טלוויזיה
קטגוריה:סדרות דרמה תקופתית אמריקאיות
Music for the Jilted Generation

Music for the Jilted Generation הוא אלבומה השני של להקת הפרודיג'י הבריטית, שיצא לאור ביולי 1994. בדומה ל"Experience", אלבומה הקודם של הלהקה, מרבית הפקת האלבום בוצעה על ידי ליאם האולט. מקסים ריאליטי היה חבר הלהקה הנוסף היחיד שהשתתף בתהליך ההפקה של מספר שירים.

האלבום הגיע למעמד אלבום פלטינה כפול בבריטניה. בשנת 2008 יצא האלבום בהוצאה מחודשת ומורחבת שכללה דיסק נוסף ובו רמיקסים ושירים נוספים.

==הפקה==
הסגנון המוזיקלי של האלבום כולל אלמנטים רבים ממוזיקת הרייב, הטכנו והג'אנגל. הפקת האלבום הושפעה, במידה רבה, מהאווירה הציבורית במיינסטרים הבריטי כנגד תרבות הרייב, אווירה שבאה לידי ביטוי בתקנה 1994 לחוק הפלילי והסדר הציבורי שחוקק הפרלמנט באותה שנה. התקנה ביקשה לצמצם את האפשרויות לקיים מסיבות רייב ולפעול למניעת קיומן של מסיבות ללא רישיון שהוגדרו כהתנהגות "אנטי-חברתית". הנושא בא לידי ביטוי בשיר "Their Law" בו נאמר ""Fuck 'em and their law"".

באלבום קיימים סימפולים רבים הלקוחים מתוך או שנעשו בהשראת סרטים. קטע האינטרו של האלבום הוא פרפרזה על משפט מתוך הסרט "מכסח הדשא". המשפט מבוצע בשינויים קלים ובמבטא אמריקאי במקום המבטא הבריטי של פירס ברוסנן בסרט עצמו. השיר "Their Law מתחיל עם פרפרזה על משפט מתוך הסרט "הפרחח ובת השריף". השיר "Full Throttle" כולל סימפול מתוך הסרט "מלחמת הכוכבים - פרק 4: תקווה חדשה|מלחמת הכוכבים". בשיר "The Heat (The Energy)" מסומפל קטע מסרט האימה "פולטרגייסט III". בשיר "Claustrophobic Sting" יש קול הלוחש את המשפט "My mind is glowing" שהוא פרפרזה על המשפט "My mind is going" שנאמר על ידי HAL 9000 בסרט "2001: אודיסיאה בחלל".

בשלבים הסופיים של ההפקה גילה האולט כי אורך השירים ארוך מידי עבור תקליטור סטנדרטי באותם ימים. השיר "One Love" נערך מחדש וקוצר ב-3:53 דקות. השיר "The Heat (The Energy)" קוצר גם הוא והשיר "We Eat Rhythm" נותר מחוץ לאלבום.

==סינגלים==
השיר "One Love" יצא ב-4 באוקטובר כסניגל הבכורה מתוך האלבום. השיר הגיע למקום השמיני במצעד הסינגלים הבריטי. בשנת 1995 נכלל השיר בפסקול הסרט "מרדף ממוחשב". "No Good (Start the Dance)" היה הסינגל השני שיצא לאור ב-16 במאי 1994. השיר הגיע למקום הרביעי במצעד הסינגלים הבריטי השבועי ולמקום ה-49 במצעד השנתי. השיר זכה להצלחה גם במדינות אחרות עם מקום ראשון בפינלנד, מקום שני בהולנד ומקום רביעי בגרמניה, איסלנד ואירלנד. בישראל הגיע השיר למקום השישי. גם שני הסינגלים הבאים "Voodoo People" ו-"Poison" הגיע למקום הראשון בפינלנד.

==רשימת השירים==
# Intro – 0:45
# Break & Enter – 8:24
# Their Law – 6:40
# Full Throttle – 5:02
# Voodoo People – 6:27
# Speedway – 8:56
# The Heat (The Energy) – 4:27
# Poison – 6:42
#No Good (Start the Dance) – 6:17
# One Love – 3:53
# The Narcotic Suite: 3 Kilos – 7:19
# The Narcotic Suite: Skylined – 5:56
# The Narcotic Suite: Claustrophobic Sting – 7:13

== מיקומי שיא ==

==קישורים חיצוניים==

==הערות שוליים==

קטגוריה:אלבומי הפרודיג'י
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אקס-אל רקורדינגס
שרוטה

שרוטה הוא ספר ילדים וספרה השלישי של תמר ורטה זהבי, שיצא לאור בשנת 2007.

אופיו של הספר שרוטה הוא: אקטואליה, סיפור מהמציאות. השפה "זורמת", לעיתים יורדת מעט לגובה העיניים במיוחד בדו-שיח.<ref></ref>

== תקציר עלילת הספר שרוטה ==
במסיבה המתקיימת בערב הדמות הראשית אלה מתכוננת למסיבה ומבקשת מחברתה הטובה ירוס שתקלע לה מאה צמות לכבוד המסיבה.

פיגוע רצחני משנה את תוכניותיה של הנערה, והיא הופכת מחייכנית וחברותית לשתקנית ומסוגרת. בעקבות כך היא נעזרת באיתן ובמאהר, נער ערבי שאותו היא פוגשת בבית-החולים.

העובדת הסוציאלית שמטפלת בה, אמרה לה שתכתוב על הסיפור שלה ובעקבות כך היא גילתה שכתיבה יכולה לרפא.<ref name=":0"></ref><ref name=":1"></ref><br />

== הדמויות בספר ==
* אלה: אלה היא ילדה המאוהבת באיתן. אלה הולכת למסיבה ובה היא בטוחה שאיתן ירצה לצאת איתה התוכניות שלה משתבשות כאשר יש פיגוע במסיבה ואלה הופכת מילדה חייכנית ומאושרת לילדה עצובה ומסוגרת.
* ירוס: ירוס היא חברה טובה ונאמנה של אלה ועוזרת לה להתמודד עם קשייה.
* איתן: איתן הוא הדמות אותו אלה אהבה. לאחר הפיגוע איתן הוא יחיד שאלה מוכנה לדבר איתו וביחד הם עוברים תהליך ארוך.
* מאהר: מאהר הכיר את אלה בבית החולים. הוא נער ערבי שנפצע ברגליו והיה זקוק לשיקום.

הפגישה ביניהם הייתה מקרית והובילה לפגישות רבות נוספות שבהן הם דיברו על יחסי יהודים ערבים, על המצב הפוליטי והמצוקות של שני העמים.<ref name=":0" /><ref name=":1" /><br />

== מסרים ==
הכותבת מנסה להעביר מסר של שוויון בין כולם וגם מסר שילדים יהודים וערביים יכולים להתחבר למרות המתיחות שיש בין העמים. היא עושה זאת בעזרת הדמויות מאהר ואלה.

== הערות שוליים ==

קטגוריה:ספרי ילדים ונוער בעברית
בין כך ובין כך

בין כך ובין כך הוא אלבום סולו מספר 18 של הזמר החסידי הבולט אברהם פריד. האלבום יצא בדצמבר 2006 בחברת גל פז האלבום מכיל שירים באנגלית ,עברית ויידיש. שיר בולט ביותר הוא שיר שפריד הקדיש לאביו "Father Don't Cry" בעברית, אבא אל תבכה, האלבום זכה למעמד אלבום פלטינה בישראל עם מכירות של למעלה מ-30,000 עותקים.

== רקע ==

מהאלבום יצא הלהיט "אבא אל תבכה". באלבום הוא מוצג כקליפ לשיר ויש לו כמיליון צפיות, ועוד כמה שירים מוכרים כמו מצליח משיח ואל תירא.

אברהם פריד עצמו הלחין את רוב האלבום, חלקו לחנים מסורתיים וחלקו לחנים חדשים וקצביים.

מלחין בולט נוסף הוא יוסי גרין ששיתף פעולה עם אברהם פריד במשך שנים רבות, בהלחנה ובשירה משותפת.

== רשימת רצועות ==

== קישורים חיצוניים ==

==הערות שוליים==

קטגוריה:אלבומי אברהם פריד
קטגוריה:אלבומי 2006
קטגוריה:אלבומים בעברית
קטגוריה:אלבומי פלטינה בישראל
איך עושים שלום

איך עושים שלום הוא ספר המיועד לבני נוער שכתבה הסופרת הישראלית, נעמי שמואל. הספר יצא לאור ב-1994 על ידי כתר הוצאה לאור בעברית ולימים, תורגם גם לשפה האנגלית.<ref name=":0"></ref> הספר עוסק בחוסר סובלנות לאחר ולשונה.

הספר מתאר אנשים אדומים ואנשים כחולים שאינם מצליחים להסתדר ביניהם. המבוגרים אינם יכולים להבין זה את זה ואינם מקבלים את ההבדלים ביניהם. הם מתכוננים לצאת למלחמה אחד נגד השני, עד שהילדים עוצרים אותם ומלמדים אותם על סובלנות כלפי האחר.<ref name=":1"></ref>

== תקציר העלילה ==
אור אדום וים כחול הם שני יצורים שנולדו באותו יום, אבל בשני מקומות שונים, ולכן הם אינם מכירים זה את זה. כל יצור גדל בסביבתו וקולט לתוכו מערכיה של החברה שבתוכה הוא גדל – יופי, עזרה הדדית, דמיון, יצירתיות, הרפתקנות ועוד.

המפגש בין ים כחול ואור אדום מתחיל באחד ממסעותיו של אור אדום, אך המפגש אינו יוצר כל קשר, כי אור אדום בכלל אינו מקשיב לים כחול. ים כחול, אף הוא חסר סבלנות כלפי אור אדום.

כמו אור אדום וים כחול, כך נוהגים העמים שאליהם הם שייכים. כל עם מתעניין אך ורק בעצמו, בנושאים הקרובים לו ואינו מגלה כל עניין וסובלנות כלפי עם אחר.

בעוד המבוגרים עסוקים בכעסים, בענייני כבוד וכבר מתכוננים לצאת למלחמה, עוצרים אותם הילדים ומלמדים אותם להקשיב, לקבל ולהיות סובלניים.<ref name=":1" />

=== מסרים מהסיפור ===
הסיפור מלמד על כבוד כלפי האחר ומקנה סובלנות, בנוסף הוא מראה שאלימות אינה תמיד הפתרון ולפעמים שלום עובד בדיוק באותה המידה ואף יותר.<ref name=":0" />

== ראו גם ==
* המלחמה האיומה על החמאה

== הערות שוליים ==

קטגוריה:ספרי ילדים ונוער בעברית
למה לחתולה אין חברים

למה לחתולה אין חברים הוא ספר לילדים שנכתב על ידי הסופרת ענת אומנסקי, ואויר על ידי ולדימיר סולופ. הספר יצא לאור בשנת 2000 בהוצאת ליתם. 

== עלילת הספר ==
החתולה חשבה שהיא היפה ביותר, הנהדרת והחכמה מכולם. החתולה היפה שאלה מי רוצה לשחק איתה. הכלב, הצב, הקרפדה, התרנגולת הביעו נכונות, אך כיוון שהיא מושלמת, ולהם יש "פגמים" היא לא הייתה מעוניינת לשחק איתם.

החתולה הרימה את אפה וציפתה שמישהו יבוא לשחק איתה. כעבור יומיים של המתנה החלה להשתעמם והחליטה לצאת לחפש חבר מתאים לה. לשאלתה מי רוצה לשחק אתה סירבו הציפור, העכבר, החיפושית ואפילו הפרפר.

החתולה ראתה את הכלב, הצב, התרנגול והקרפדה משחקים תופסת ביחד, ואמרה שהיא לא תתעקש בגין הסירוב שלהם, ושהיא תשחק רק עם מי שרק ירצה לשחק איתה. היא שאלה שוב מי רוצה לשחק איתה. הצב, הקרפדה והתרנגול סירבו לשחק איתה, הם גאים במי שהם. על כך השיבה שממילא אף היא אינה מעוניינת לשחק אתם. החתולה הרגישה אומללה ותהתה למה לא רוצים לשחק איתה.<ref name=":1"></ref>

== דמויות ==
* החתולה - חיה גאוותנית, בעלת קריטריונים גבוהים לחברים.
* הכלב, הצב, הקרפדה והתרנגולת - רצו לשחק ולהיות חברים של החתולה וניסו בדרכים שונות להתחבב עליה, והיא בכל זאת סירבה לשחק איתם.
* הפרפר, הציפור, העכבר והחיפושית - לאחר כמה ימים החתולה שאלה אותם אם היא יכולה לשחק איתם, והם סירבו.<ref name=":1" />

== מוסר השכל ==
הספר עוסק בנושא חברות וכישורים חברתיים ומומלץ על יועצים חינוכיים. מוסר ההשכל העומד מאחורי הסיפור הוא לא לשפוט לפי המראה החיצוני, שהוא פרט שולי בבריות. החשוב הוא האופי. יש לשפוט לפי ההתנהגות לסביבה ולאחרים.

==קישורים חיצוניים==
* 

== הערות שוליים ==

קטגוריה:ספרי ילדים ונוער בעברית
קטגוריה:ספרי 2000
קטגוריה:ספרים על בעלי חיים
קטגוריה:חתולים בתרבות
סלטה לאחור

סלטה לאחור הוא ספר לנוער מאת הסופרת תמר ורטה-זהבי. הוא מספר על נטע, בת לאם חד-הורית קרייריסטית שרגילה לעבור דירות מאז שנולדה. הצטרפותה ל"קרקס השלום" בו מופיעים יהודים לצד ערבים ונוצרים מחזקת את רצונה להישאר<ref name=":0"></ref>.

== רקע לספר ==
בריאיון ל"חיים משותפים", תמר ורטה-זהבי סיפרה שכל ספריה העוסקים בסכסוך הישראלי פלסטיני (שרוטה, רים - הילדה מעין חוד, החלום של יוסף) נטועים בחוויות אישיות שלה. בירושלים היא הייתה עדה ליוזמת בניית קרקס יהודי-ערבי לילדים. "הילדות והילדים, חציים ערבים וחציים יהודים למדו תרגילים בסיסיים בקרקסנות ובייחוד למדו לסמוך אחד על השני". הסופרת צפתה ביחסים הנרקמים בין הילדים ובהכנות להופעות בחו"ל והספר "סלטה לאחור" מבוסס על תצפיות אלו.<ref></ref>

ורטה-זהבי אמרה שהיא כותבת כדי "לספק מרחב מוגן, שבו בני נוער יוכלו לבחון מחדש עמדות ותהיות" והדגישה כי "זה לא מרחב עם סוף טוב. יש מחסומים כמו במציאות, לא קורים נסים ואין סוף רומנטי בין הנערה היהודייה לנער הערבי, אבל אני רוצה שהקוראים ירגישו החמצה וירצו שזה יקרה".<ref></ref>

== עלילה ==
נטע מתחברת עם אבתיסאם הערבייה הצעירה ממנה בשנתיים ויחד הן הופכות לכוכבות הקרקס. התרחשויות אלו, שהן עיקר חלקו הראשון של הספר, מציגות מציאות לא פשוטה של בדידות, חוסר שייכות וגזענות. דמותה של נטע חושפת נפש עדינה ופגועה. כתיבתה של ורטה-זהבי שופכת אור על התבגרות בחברה שמתקשה לקבל את השונה ויתרה מכך, לועגת למי שעושה זאת. אף על-פי שנטע מגלה סובלנות, סביבתה לא תמיד נאורה כמוה. הסיפור מקבל תפנית מפתיעה כאשר נטע מתאהבת בשאפיק, אחיה של אבתיסאם ואף הוא מתאהב בה. הרגשות גועשים ומתחזקים ככל שהעלילה מתקדמת. חייהם של השניים משתנים ללא היכר כאשר הרצון להיות יחד מתנגש עם המוסכמות החברתיות. ירושלים מתוארת כבעלת פינות-חמד ומקומות מפלט אך גם כמעוז הגזענות והדיכוי הערבי. כל אספקט בחייה של הגיבורה הוא עכשווי; החל מהיותה ילדת מבחנה ועד העיסוק ביחסים הפוליטיים בין ערבים ליהודים.<ref></ref>

== ביקורות ופרשנות==
מבקרים ציינו שספר זה מתאים לנערים ונערות שמתעניינים באהבה ומוכנים להישיר מבט על הגזענות, האפליה והדיכוי הקיימים בחברה הישראלית. סוגיות חברתיות אקטואליות משמשות בו כרקע לסיפור התבגרות מרגש. סיפור זה מצליח להעביר חוויה רגשית עמוקה.<ref></ref>

נראה שהרומן "סלטה לאחור" הוא היצירה הראשונה והיחידה המציגה את הסכסוך היהודי פלסטיני מנקודת מבטם של בני נוער צעירים המאוהבים זה בזה. הקשר הרומנטי ביניהם מתחיל ברתיעה אידאולוגית, ממשיך בהיכרות מעמיקה ומסתיים בהבנה של בני הזוג שלא יכולים להמשיך את הקשר ביניהם בשל התנאים הפוליטיים. בעקבות פרידתם הקורא לומד שבני שני העמים עדיין אינם מוכנים לוותר על השנאה והחשדנות ההדדית. הקורא מזדהה עם כאבם של בני הזוג והספר משאיר תקווה לרצון לשינוי המצב הפוליטי הקיים, ליצירת תקשורת חיובית ללא דעות קדומות וגזענות בין שני העמים. הפרידה מהווה מוטיב מרכזי בסיפור.<ref></ref>

== הערות שוליים ==

קטגוריה:ספרי ילדים ונוער בעברית
מה עושים עם בעיה

מה עושים עם בעיה? (באנגלית: ?What Do You Do With a Problem) הוא ספר ילדים, שנכתב על ידי קובי ימאדה ומאויר על ידי מאה בסום. הספר תורגם מאנגלית לעברית על ידי יהודה אטלס בשנת 2016, ויצא לאור בהוצאת [https://zeltner.co.il/ צלטנר] ספרים מלווה באיורים של מאה בסום, המעניקה לאיוריה אור ומרקם מיוחד. הספר מיועד לגיל הרך, אך הוא מתאים גם למבוגרים. הסיפור עוסק בקיומן הטבעי של הבעיות ופתרונן.<ref></ref>

== על הכותב ==
קובי ימאדה הוא מחבר רב המכר "מה עושים עם רעיון?". הוא נשוי ואב לשני ילדים וגם מנכ"ל קומפנדיום- חברת מתנות המתמקדות גם בספרים. כמו בכתבה ב[https://www.publishersweekly.com/ -Publishers Weekly] סיפר קובי שבדרך כלל הוא עסוק בענייני העסק שלו, אך לפעמים הוא מקבל השראות הדורשות להיכתב בספרים.

== עלילת הספר ==
הספר עוסק בבעיות כלליות היכולות לקרות לכל אדם בחיי היומיום. עלילת הספר מתמקדת בפתרון הבעיה של הילד. מתחילת הסיפור אפשר להבין, שחייו של הילד היו טובים ושקטים, אך יום אחד הוא נתקל בבעיה שלא ציפה לה, ורצה למנוע אותה.. "אֲנִי לֹא יוֹדֵעַ אֵיךְ זֶה קָרָה. אֲבָל יוֹם אֶחָד הָיְתָה לִי בְּעָיָה. לֹא רָצִיתִי בָּהּ. לֹא בִּקַּשְׁתִּי שֶׁהִיא תָּבוֹא". הילד תהה, מהו מקור הבעיה? כיצד הוא אמור להתמודד איתה? הוא השתמש בכל השיטות שעלו במוחו בניסיון להעלים את המכשול, לסלק אותו או להסתתר ממנו, אך ללא הצלחה. הניסיונות הכושלים של הילד להתמודדות עם הבעיה גרמו לו פחד ודאגה, והוא לא ידע מה לעשות איתה מלבד להסתתר מפניה בתקווה שתחלוף ולא תחזור. הבעיה רק הלכה והחריפה עם הזמן, עד היום שבו החליט הילד להתייצב מולה במקום לברוח. תוך כדי כך גילה הילד הזדמנות ללמידה ולגדילה. הוא רק היה צריך לחפש אותה.
<br />

== המסר של הספר ==
הספר מספר את סיפורו של ילד המנסה לפתור בעיה שבה נתקל, אך אינו מצליח. הבעיה רק חוזרת ומתגברת בכל פעם שהוא מנסה להתחמק ממנה, וכך הוא עובר שלבים שונים עד למציאת פתרון לבעיה שלו: תהייה, כעס, דחייה, דאגה, פחד, עצב, לחץ ולבסוף - הבנת הפתרון לבעיה.

הסיפור אינו מתמקד בתהליך ההתמודדות עצמו, אלא בתהליך הלמידה, ההתפתחות והשינויים שחווה הילד במשך כל הזמן שהקדיש כדי להתגבר על הבעיה. שינויים אלה מתבטאים בשני אופנים. האחד הוא שינוי במודעות העצמית, שבו הילד מפתח תחושת חוסן פנימי, מסוגלות וכוח כאשר הוא עובר את המסע לפתרון. השני הוא שינוי בהשקפת עולם, בתחילת הסיפור הילד הביע פחד וכעס על הבעיה והתמקד יותר בסבל שלו מאשר בצורך להתמודד עם הבעיה. בהמשך הוא הבין שתפיסתו בעניין הייתה שגויה, וזה מה שגרם לו למצוקה. זוהי נקודת המפנה, שבה הילד מחליט לראות את הבעיה בתור הזדמנות ללמוד, לגדול ולצמוח וכך הוא מתמודד איתה.<ref></ref>

== ביקורות ==
"ספר גאוני עם פשטות קסומה ומשפטים קצרים, המתאים לצעירים (4 - 8) וגם למבוגרים.<ref></ref>

טקסט קצר, ברור ומנוקד בכל דף" דבי מדריד, מאתר goodreads כתבה: "ספר מעולה. הוא מראה כיצד בריחה או הסתתרות מבעיות לא יפתרו אותן ומעביר מסר שמצוקה לא תפתור את הבעיה". מאותו האתר, Urbandale Academy כתבו:

"ספר עם תמונות שמתאים לכל גיל. ספר זה מעורר אותך להתבונן מקרוב בבעיה ולהתמודד איתה. לפעמים בעיות נראות הרבה יותר גדולות ממה שאנחנו חושבים, וככל שאנו מתעלמים מהם יותר, כך הן נראות יותר גדולות".<ref></ref>

== הערות שוליים ==

קטגוריה:ספרי ילדים ונוער בעברית
אוהבי מריה

אוהבי מריה (באנגלית: Maria's Lovers) הוא סרט דרמה אמריקאי משנת 1984 בבימויו של אנדריי קונצ'לובסקי ובכיכובם של נסטסיה קינסקי, ג'ון סאבאג' ורוברט מיצ'ם. העלילה עוקבת אחר חייל שחזר ממלחמת העולם השנייה שמתחתן עם אשת חלומותיו, אך הוא אינו מסוגל לממש את נישואיו, מה שהרס את סיכויי הזוג לאושר משותף. הסרט הוא הסרט העלילתי האמריקני הראשון של קונצ'לובסקי ופתח את פסטיבל הסרטים של ונציה ה -41<ref>https://www.nytimes.com/1985/01/18/movies/screen-maria-s-lovers.html</ref>.

הסרט הוא הסרט העלילתי האמריקני הראשון של קונצ'לובסקי. בסקירתו על הסרט בוראייטי, טוד מקארתי הצביע על כך שקונצ'לובסקי היה ככל הנראה הבמאי הרוסי הראשון שעשה סרט אמריקאי מרכזי עם שחקנים ידועים<ref>https://variety.com/1983/film/reviews/maria-s-lovers-1200426054/</ref>.

==קישורים חיצוניים ==

==הערות שוליים==

קטגוריה:סרטים אמריקאיים
קטגוריה:סרטי 1984